***ภาพข่าวประชาสัมพันธ์***

**เอสซีจี ร่วมประกาศเจตนารมณ์**

**ส่งเสริมความเสมอภาคเเละขจัดการเลือกปฏิบัติโดยไม่เป็นธรรมระหว่างเพศ**



**เอสซีจี** โดย **นายปรเมศวร์ นิสากรเสน *(ขวา)* Vice President - Regional Business ธุรกิจซีเมนต์และผลิตภัณฑ์ก่อสร้าง** เข้ารับประกาศเกียรติคุณ จาก **นายจุรินทร์ ลักษณวิศิษฏ์ *(ซ้าย)* รองนายกรัฐมนตรี** ในฐานะประธานคณะกรรมการส่งเสริมความเท่าเทียมระหว่างเพศ ในพิธีลงนามประกาศเจตนารมณ์ “การส่งเสริมความเสมอภาคเเละขจัดการเลือกปฏิบัติโดยไม่เป็นธรรมระหว่างเพศ” ซึ่งจัดโดยกรมกิจการสตรีเเละสถาบันครอบครัว กระทรวงพัฒนาสังคมเเละความมั่นคงของมนุษย์ เพื่อเเสดงความมุ่งมั่นที่จะร่วมส่งเสริมสิทธิมนุษยชน คุ้มครองและพิทักษ์สิทธิ์ระหว่างเพศ เเละความหลากหลายทางเพศ ให้เกิดความเท่าเทียมเเละความเป็นธรรมในองค์กร ร่วมกับ 23 หน่วยงาน ทั้งภาครัฐ รัฐวิสาหกิจ ภาคเอกชน เเละสถาบันการศึกษา

ทั้งนี้ เอสซีจีได้ยึดถือและปฏิบัติตามนโยบายด้านสิทธิมนุษยชน หลักสากล สนธิสัญญาและกฎหมายแต่ละประเทศ โดยมุ่งปฏิบัติต่อทุกคนอย่างเท่าเทียม ครอบคลุมทุกกลุ่มโดยไม่เลือกปฏิบัติเพียงเพราะความแตกต่างทางกาย จิตใจ เชื้อชาติ สัญชาติ ศาสนา เพศ ภาษา อายุ สีผิว การศึกษา และสถานะทางสังคม

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*